แนวโน้มดัชนีวันนี้เคลื่อนไหวตามเหตุการณ์การเมือง
นักวิเคราะห์ฯคาดตลาดหุ้นไทยเช้านี้เชื่อว่านักลงทุนรอดูสถานการณ์การเมือง ระวังแรงเทขายหุ้น
12 มี.ค. 2553

นักวิเคราะห์ฯคาดตลาดหุ้นไทยเช้านี้เชื่อว่านักลงทุนรอดูสถานการณ์การเมือง ระวังแรงเทขายหุ้น
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะมีแรงขายทำกำไรออกมา โดยเฉพาะในช่วงบ่ายของวันนี้ที่คาดว่าจะเริ่มเห็นความเคลื่อนไหวทางการเมืองของกลุ่มแนวร่วมประชาธิปไตยต่อต้านเผด็จการแห่งชาติ(นปช.)ที่เริ่มนัดรวมตัวกันราวเที่ยงวันนี้ ซึ่งเรื่องสำคัญวันนี้ที่ต้องจับตามองตลอดทั้งวันเรื่องการเมือง ซึ่งตลาดหุ้นจะเคลื่อนไหวตามสถานการณ์การเมือง
สำหรับคำแนะนำในการลงทุนในส่วนของนักลงทุนระยะสั้นให้ Wait and See ส่วนนักลงทุนระยะยาวหากหุ้นลงมาต่ำถึงระดับ 710-715 จุด ให้เริ่มเข้าลงทุน
ทั้งนี้กรอบการลงทุนวันนี้ที่ 710-715 และแนวต้านที่ 730 จุด โดยระวังการเทขายออกมาในช่วงบ่ายของวัน ให้นักลงทุนรอดูสถานการณ์